钦定古今图书集成/理学汇编/字学典/第096卷 > 锺会
## 钦定古今图书集成/理学汇编/字学典/第096卷 > 锺会

按《魏志》本传：“锺会，字士季，繇之少子也。少敏慧夙成，
及壮有才数技艺。景元三年，为征西将军。”〈注〉会善效
人书于剑阁，要艾章表白事，皆易其言。又毁《文王报
书》手作以疑之也。

按《书断》：“会善书，有父风，稍备筋骨，美兼行草，尤工隶
书。遂逸致飘然，有凌云之志，亦所谓剑则干将镆铘
焉。会尝诈为荀勖书，就勖母锺夫人取宝剑。会兄弟
以千万造宅，未移居，勖乃潜画元常形像。会兄弟入
见，便大感恸。勖书亦会之类也。会隶、行草、章草并入
妙。”